Spatlo

duimnael|'n Middelslag-spatlo
Spatlo (ook gespel sphatlo) is 'n Suid-Afrikaanse straatkos wat gewild is in al die provinsies van Suid-Afrika, veral Gauteng. Dit staan ook bekend as 'n "kota" of "skhambane".

Die spatlo word gemaak van 'n uitgeholde kwartbrood wat gevul word met 'n verskeidenheid bestanddele, dikwels aartappel slaptjips, russian, 'n gebakte eier, vleisflappie ("patty"), kaas, polonie en atchar. 

Die naam kota, wat in gebiede soos Soweto en Johannesburg gebruik word, is afgelei van die Engelse woord quarter, wat verwys na die grootte van die brood wat gebruik word. Die naam sphatlo word in die Pretoriase townships Soshanguve, Atteridgeville en Mamelodi gebruik.

Spaza-winkels verkoop gewilde straatkos, insluitend die spatlo. Spaza-winkels is die ruggraat van township-ekonomie.

Spaza-winkels en straatkafees stel gewoonlik 'n minimumprys van R15 wat wissel tot meer as R120, afhangende van die grootte en bestanddele. Verbruikers hiervan is grootliks skoliere en lae-inkomste individue, want dit is die goedkoopste alternatief vir hamburgers. 

Hierdie ete is gewoonlik beskikbaar in alle areas regoor die land, en selde nie. Sphatlo word in Suid-Afrika as 'n stapelvoedsel gemorskos beskou wat goed pas saam met 'n koeldrank, gewoonlik 'n Coke.

Kategorie:Suid-Afrikaanse kookkuns
Kategorie:Gauteng